62005CO0285_ET
Subject of the case
Resolutiivosa
Subject of the case
Ese
Eelotsusetaotlus – Symvoulio tis Epikrateias – Nõukogu 7. detsembri 1992. aasta määruse (EMÜ) nr 3577/92 teenuste osutamise vabaduse põhimõtte kohaldamise kohta merevedudel liikmesriikides (merekabotaaž) (EÜT L 364, lk 7; ELT eriväljaanne 06/02, lk 10) artikli 1 lõike 2, artikli 4 ja artikli 6 lõike 3 tõlgendamine – Isikute võimalus määrusele tuginedes vaidlustada sellise siseriikliku õigusnormi kehtivus, mis on vastu võetud enne sellega sätestatud erandina kehtiva tähtaja möödumist – Nõukogu 17. märtsi 1998. aasta direktiivi 98/18/EÜ reisilaevade ohutuseeskirjade ja -nõuete kohta (EÜT L 144, lk 1; ELT eriväljaanne 07/04, lk 40) artikli 5 lõike 2, artikli 6 lõike 3 punktide a, b, c, f ja g tõlgendamine – Sellise siseriikliku õigusnormi kooskõla, millega keelatakse mereteenuste osutamine laevadega, mis on olnud kasutuses teatud kindlaksmääratud aja vältel.
Resolutiivosa
Resolutiivosa
1. Nõukogu 7. detsembri 1992. aasta määruse (EMÜ) nr 3577/92 teenuste osutamise vabaduse põhimõtte kohaldamise kohta merevedudel liikmesriikides (merekabotaaž) artikli 6 lõiget 3 arvestades tuleb seda määrust tõlgendada nii, et sellega ei ole isikutele antud õigusi osutada enne 1. jaanuari 2004 Kreekas kabotaažiteenustena regulaarse reisijateveo- ja parvlaevateenuseid ning teenuseid, mida osutavad laevad kogumahtuvusega alla 650 brutotonni.
2. Nõukogu 17. märtsi 1998. aasta direktiivi 98/18/EÜ reisilaevade ohutuseeskirjade ja -nõuete kohta artikli 5 lõiget 2, artikli 6 lõike 3 punkte a–c ning f ja g tuleb tõlgendada nii, et nendega on vastuolus selline siseriiklik õigusnorm nagu põhikohtuasjas käsitletu, millega keelatakse täielikult merereiside korraldamine selliste rannasõiduga tegelevate laevadega, mis on olnud kasutuses teatud aja vältel, kui asjassepuutuv liikmesriik ei ole võtnud meetmeid ohutuseeskirjade parandamiseks vastavalt selle direktiivi artikli 7 lõikes 4 ette nähtud menetlusele.